**Technická správa**

k výzve vyhlásenej úradom podpredsedu vlády Slovenskej republiky pre investície a informatizáciu č. **POII-2018/7/1-DOP** o poskytnutie nenávratného finančného príspevku so zameraním na podporu

**„WIFI pre Teba“**.

Pre obec:

Názov: **Obec Úľany nad Žitavou**

Zastúpená: **Ing. Rudolf Frýželka, starosta**

Sídlo: **Hlavná 51, 941 03 Úľany nad Žitavou**

**Predmet:**

Predmetom projektu je vybudovanie bezplatného WiFi pripojenia pre občanov aj návštevníkov obce Úľany nad Žitavou, prostredníctvom bezdrôtových prístupových bodov na verejných priestranstvách. K pokrytiu verejných priestranstiev WiFi pripojením bude dodanie tovarov – 8 externých prístupových bodov a 2 interné prístupové body zahrňujúcich potrebné nevyhnutné príslušenstvo s inštaláciou a montážou WiFi siete. Vybudovaná WiFi sieť bude používať označenie siete (SSID) **„WiFi pre Teba“** a poskytovať internetovú konektivitu s minimálnou rýchlosťou sťahovania 30 Mbps bezplatne všetkým občanom a návštevníkom obce.

Projekt WiFi4SK nadväzuje na iniciatívu Európskej komisie (ďalej len „EK“) „Bezplatné Wi-Fi pre obyvateľov EÚ“ (ďalej len „WiFi4EU“), ktorej cieľom je priniesť „bezplatné pripojenia Wi-Fi pre občanov aj návštevníkov v parkoch, na námestiach, vo verejných budovách, knižniciach, zdravotných strediskách a múzeách všade v Európe“.

**Prístupové body (AP):**

Prístupový bod tvorí outdoor 2.4-5GHz/3X3MIMO dvojpásmové Wifi (počet podľa členenia lokality), RouterBoard SFP/PoE/4Port RB pre Wifi, konzola, Prepojenie jednotlivých AP bude pomocou optickej siete. Napájanie jednotlivých AP bude pomocou miestneho napájania v jednotlivých lokalitách z existujúcich rozvádzačov pre kamery, alebo z verejného osvetlenia. Napájanie jednotlivých AP je 48V. Centrálny monitorovací a riadiaci systém bude umiestnený na obecnom úrade – centrálny router, rozvádzač a PoE switch.

Všetky prístupové body spĺňajú minimálne technické parametre podľa vyhlásenej výzvy: Kompaktné dvojpásmové WiFi zariadenia (2,4GHz - 5 GHz), certifikované pre európsky trh, životný cyklus použitých produktov vyšší ako 5 rokov, stredná doba medzi poruchami (MTBF) minimálne 5 rokov, možnosť centrálneho manažmentu pre riadenie, monitoring a konfiguráciu siete (single point of management), súlad s „802.11ac Wave I, Institute of Electrical and Electronics Engineers“ (IEEE) štandardom, podpora 802.1x IEEE štandardu, podpora 802.11r IEEE štandardu, podpora 802.11k IEEE štandardu, podpora 802.11v IEEE štandardu, schopnosť AP obsluhovať naraz aspoň 50 rôznych užívateľov bez zníženia kvality služby, minimálne 2x2 MIMO (multiple-input-multiple-output), súlad s Hotspot 2.0 (Passpoint WiFi Alliance certification program.

Prístupové body budú umiestnené na nižšie uvedených verejných priestranstvách:

1. Obecný úrad a park - 2x outdoor AP, 1x indoor AP

2. Železničná stanica a autobusová zastávka – 1x outdoor AP, 1x indoor AP

3. Autobusová zastávka - stred – 1x outdoor AP

4. Autobusová stanica – koniec obce 1x outdoor AP

5. Cintorín – 1x outdoor AP

6. Park pred bytovkami – 2x outdoor AP

Jednotlivé prístupové body budú prepojené s centrálnym bodom na obecnom úrade pomocou optického vedenia. Napájanie jednotlivých AP bude riešené z existujúcich rozvodov pre napájanie kamerového systému, ktorý je už na daných lokalitách inštalovaný.

Všetky náklady na prevádzku systému budú hradené z vlastných prostriedkov rozpočtu obce.

**Záver**:

Montážne práce budú realizované v súlade s platnými STN. Pred zahájením montážnych prác bude spracovaný projekt skutočného prevedenia so zakreslením jedotlivých AP a ich napojenia.

Po ukončení montážnych prác a vykonaní príslušných skúšok preberá zodpovednosť za bezpečnosť a prevádzku celého zariadenia prevádzkovateľ – obec.